
Odůvodnění hodnocení práce:
[bookmark: _GoBack]Tematické zameranie bakalárskej práce preniká do otázky významu príbehov v rozvoji gramotnosti. Táto vzájomná spojitosť má viacero rovín, ktoré súvisia so špecifický charakterom zápisu príbehov v písanej podobe a ich sprostredkovaním deťom v orálnej podobe. Význam využívania príbehov v predškolskom vzdelávaní preto nemá len umelecko-estetickú funkciu, ktorá vplýva na vzťah dieťaťa k čítaniu, na poznávanie príbehov ako žánru literatúry, kultúrnej identity dieťaťa, ale aj s osvojovaním si špecifickým jazykových foriem, ktoré umožňujú jazykovo bohatšie vyjadrovanie, vnímanie súvislostí medzi udalosťami príbehu (koherencia príbehu), atď. V rozvoji gramotnosti tak príbehy predstavujú kľúčový prostriedok poznávania písanej reči, ktorý je dieťaťu dostupný aj napriek tomu, že samé nedokáže čítať a písať. Autorka bakalárskej práce niektoré z týchto súvislostí odkrýva, ale v teoretickej časti sa jej nedarí podať presvedčivý výklad vzťahu medzi rozvíjaním gramotnosti a príbehom. Ako školiteľka však oceňujem, že cielene predstavuje tie z týchto súvislostí, ktorým sama porozumela, snaží sa ich objasniť informačne hutným spôsobom, aj keď to, v tejto fáze preniknutia do problematiky, neznamená zostavenie komplexného obrazu.
Pri formulovaní výskumných cieľov a otázok musela autorka postupovať, vzhľadom na široký záber témy, selektívnym spôsobom a volí zameranie na analýzu otázok, ktoré kladie učiteľka deťom vo vzťahu k (pre)čítanému textu. Prostredníctvom ich analýzy sa snaží preskúmať, ako učiteľka pracuje s otázkami v súvislosti s porozumením detí, ako nadväznosťou udalostí vzniká súdržnosť v príbehu, ako je možné vnímať udalosti a komponenty príbehu v širšom kontexte skúseností, poznatkov a predstavivosti dieťaťa. Obraz, ktorý autorka predstavuje, je skôr schematickým prehľadom typológie otázok, ktoré učiteľka deťom kladie, interpretačná rovina analýzy dát je značne oslabená. Autorke sa nedarí svoje analýzy dostatočne presvedčivo interpretovať ani vo vzťahu k odporúčaniam do praxe materských škôl. To však neznamená, že jej prístup k analýze získaných dát nie je cenným príspevkom do hlbšieho skúmania, ako čítanie príbehov deťom vplýva na osvojovanie gramotnosti detí.                  

	Otázky k obhajobě:
Ako by ste postupovali v ďalšom kroku pri analýze a interpretácii dát, aby ste dokázali identifikovať, aké sú silné stránky praxe materských škôl vo využívaní príbehov pri rozvoji gramotnosti a kde je priestor na inováciu?  

	Celkové hodnocení[footnoteRef:1]* [1: * Výsledná známka není aritmetickým průměrem jednotlivých kritérií hodnocení práce.] 

